**OBČINA LAŠKO, Mestna ulica 2, 3270 Laško , identifikacijska številka SI 11734612, ki jo zastopa župan Franc Zdolšek, kot naročnik**

**in**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, identifikacijska številka SI \_\_\_\_\_\_\_\_\_\_\_\_, ki ga zastopa \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

sklepata naslednjo pogodbo

**P O G O D B O**

 **O IZVAJANJU DEJAVNOSTI OSKRBE IN NAMESTITVE**

**ZAPUŠČENIH ŽIVALI ZA OBDOBJE 2021 – 2022 V OBČINI LAŠKO**

**1. člen**

Občina Laško, na podlagi 27. člena Zakona o zaščiti živali /ZZZiv-UPB3/ (Uradni list RS, št. 38/2013), Pravilnika o pogojih zavetišča za zapuščene živali (Uradni list RS, št. 45/00 in 78/04) s podpisom te pogodbe zagotavlja izvajanje oskrbe in namestitve zapuščenih živali za območje občine Laško za obdobje 2021 – 2022.

Na podlagi uradne evidence Veterinarske uprave Republike Slovenije je v občini Laško registriranih \_\_\_\_\_\_\_\_\_\_ **psov.**

**Pravice in obveznosti naročnika**

**2. člen**

Občina Laško se zavezuje, da bo letno nakazala na račun imetnika zavetišča stroške za najem **2 boksov**, ulov in oskrbo živali v času bivanja v zavetišču po spodaj navedenem ceniku in specifikaciji.

Sredstva bodo zagotovljena v proračunu Občine Laško za leto 2021 in 2022, proračunska postavka Zavetišče za živali (azil) – 05310.

**I. NAJEM BOKSA ZA ŽIVALI**

Najemnina 2 boksov znaša na leto \_\_\_\_\_\_\_\_\_\_\_ **EUR z DDV.**

V najemnino so všteti naslednji stroški:

* izolatorij,
* prostor za delo veterinarja,
* prostor za sprejem strank,
* prostor za skladišče,
* prostor za delavce,
* iztekališče za pse.

**II. OSKRBOVALNI DAN ZA ŽIVALI**

Oskrbovalni dan za pse znaša\_\_\_\_\_\_\_\_ **EUR z DDV.**

Oskrbovalni dan za mačke znaša \_\_\_\_\_\_\_\_\_\_ **EUR z DDV.**

V oskrbovalni dan so všteti naslednji stroški:

* hrana
* delovna sila,
* veterinarske storitve,
* potrošni material.

**EVTANAZIJA** (v primeru, da je takoj potrebna):

* evtanazija psi do 10 kg \_\_\_\_\_\_\_ **EUR z DDV,**
* evtanazija psi od 10 kg do 25 kg \_\_\_\_\_\_\_ **EUR z DDV,**
* evtanazija psi nad 25 kg \_\_\_\_\_\_\_ **EUR z DDV.**
* evtanazija mačke \_\_\_\_\_\_\_ **EUR z DDV.**

**STERILIZACIJA PSIC/KASTRACIJA PSOV:**

* sterilizacija do 10 kg \_\_\_\_\_\_\_ **EUR z DDV,**
* sterilizacija od 10 kg do 25 kg \_\_\_\_\_\_\_ **EUR z DDV,**
* sterilizacija nad 25 kg \_\_\_\_\_\_\_ **EUR z DDV.**
* kastracija do 10 kg \_\_\_\_\_\_\_ **EUR z DDV,**
* kastracija nad 10 kg \_\_\_\_\_\_\_ **EUR z DDV,**

**STERILIZACIJA/KASTRACIJA:**

* sterilizacija mačke \_\_\_\_\_\_\_\_ **EUR z DDV,**
* kastracija mačka \_\_\_\_\_\_\_\_ **EUR z DDV,**

Pri ulovu mačk se mora izvajalec predhodno posvetovati s predstavnikom občine.

**III. DELO NA TERENU**

Cena dela na terenu (ulov živali) je odvisna od naslednjih pogojev:

* števila ur dela na terenu (cena ure je \_\_\_\_\_\_\_\_\_ **EUR z DDV**),
* kilometrina \_\_\_\_\_\_\_ **EUR/km z DDV.**

**3. člen**

Naročnik ima pravico do nemotenega vstopa v zavetišče z namenom nadzorovanja poteka dejavnosti zavetišča in vpogleda v ustrezne evidence o zapuščenih živali.

Naročnik opravi plačilo za izvedene storitve na podlagi izstavljenega računa izvajalca storitev. Na računu morajo biti stroški razčlenjeni v skladu s specifikacijo stroškov navedenih v 2. členu pogodbe. Priloga k računu o izvajanju dejavnosti oskrbe in namestitve zapuščenih živali mora biti obvestilo o prispeli živali, ki vsebuje: vrsto živali, datum najdbe, kraj prevzema živali, najditelj, datum sprejema v zavetišče, objave v medijih, čas bivanja v azilu, datum oddaje živali, prevzemnik živali in drugo.

Naročnik bo potrjene račune plačal v roku 30 dni od njenega uradnega prejema na TRR izvajalca številka \_\_\_\_\_\_\_\_\_\_\_\_\_\_\_\_\_\_\_\_, pri \_\_\_\_\_\_\_\_\_\_\_\_\_\_\_\_\_\_\_banki.

Izvajalec je vse račune dolžan posredovati izključno v elektronski obliki (e-račun), skladno z Zakonom o spremembah in dopolnitvah Zakona o opravljanju plačilnih storitev za proračunske uporabnike ter skladno s Pravilnikom o standardih in pogojih izmenjave elektronskih računov prek enotne vstopne in izstopne točke pri Upravi republike Slovenije za javna plačila.

Naročnik se zavezuje, da vsota vseh računov, ki bodo izstavljeni na podlagi dejansko opravljenih storitev, ne bo presegala višine 20.000,00 EUR brez vključenega DDV.

**Pravice in obveznosti imetnika zavetišča**

**4. člen**

Imetnik zavetišča se zavezuje, da bo opravljal naslednje naloge:

* sprejemal prijave o zapuščenih živalih. Imetnik zavetišča bo v roku 3 delovnih dni preko elektronske pošte o tem obvestil lokalno skupnost. Podatki, ki jih imetnik zavetišča mora posredovati na občino so: ime in priimek najditelja zapuščene živali, naslov in kontaktna številka najditelja, datum najdbe ter vrsta zapuščene živali;
* zagotavljal potrebno veterinarsko pomoč zapuščenim živalim;
* zagotavljal ulov, prevoz, namestitev in oskrbo zapuščenih živali v zavetišču;
* skrbel za iskanje skrbnikov teh živali oziroma prodajo ali oddajo novim skrbnikom;
* zagotavljal označevanje in registracijo zapuščenih živali v skladu s predpisi;
* pri opravljanju svojih nalog bo sodeloval s pristojno veterinarsko službo, inšpekcijsko službo in organizacijami za zaščito živali, zlasti za namen ugotavljanja lastništva zapuščenih živali;
* najmanj dvakrat letno lokalni skupnosti poročal o opravljenih nalogah iz 4. člena te pogodbe.
* opravljal vse ostale naloge pod pogoji in na način kot to določajo predpisi s področja zavetišč za zapuščene živali.

**Predstavniki pogodbenih strank**

**5. člen**

Urejanje vseh medsebojnih vprašanj, ki bodo nastala v zvezi z izvajanjem te pogodbe, bo za naročnika opravljala Edina Memić. S strani izvajalca in imetnika zavetišča pa \_\_\_\_\_\_\_\_\_\_\_\_\_\_\_\_.

**Razveza in veljavnost pogodbe**

**6. člen**

Naročnik lahko zahteva razvezo te pogodbe, v kolikor imetnik zavetišča ne opravlja dejavnosti na način in pod pogoji, ki so določeni v tej pogodbi ali pa mu prekine opravljanje dejavnosti s strani VURS-a. Odpovedni rok znaša 30 dni.

Prav tako lahko zahteva razvezo te pogodbe izvajalec oziroma imetnik zavetišča v kolikor naročnik ne izpolnjuje pogojev, ki so navedeni v tej pogodbi. Odpovedni rok znaša 30 dni.

**7. člen**

Pogodbeni stranki bosta morebitne spore v zvezi s to pogodbo reševali sporazumno. V kolikor to ne bo mogoče, je za reševanje sporov iz te pogodbe pristojno sodišče v Celju.

**8. člen**

Ta pogodba je sestavljena v štirih izvodih, od katerih prejme naročnik dva izvoda in izvajalec oz. imetnik zavetišča dva izvoda.

**9. člen**

Določila te pogodbe so nična, v kolikor se ugotovi, da je pri pogodbi kdo v imenu ali na račun druge pogodbene stranke, predstavniku ali posredniku organa ali organizacije iz javnega sektorja obljubil, ponudil ali dal kakšno nedovoljeno korist za: pridobitev posla, sklenitev posla pod ugodnejšimi pogoji ali za opustitev dolžnega nadzora nad izvajanjem pogodbenih obveznosti ali za drugo ravnanje ali opustitev, s katerim je organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku organa, posredniku organa ali organizacije iz javnega sektorja, drugi pogodbeni stranki ali njenemu predstavniku, zastopniku ali posredniku.

**10. člen**

Pogodba začne veljati z dnem, ko je podpisana s strani obeh pogodbenih strank, uporabljati pa se začne z 1. 1. 2021. Pogodba velja do 31. 12. 2022.

|  |  |
| --- | --- |
| Številka: Datum:  |  |
|  |  |
| **Naročnik:****Župan Občine Laško****Franc Zdolšek**  | **Izvajalec:** |